
PËR RATIFIKIMIN E NDRYSHIMIT NR. 1 TË MARRËVESHJES SË GRANTIT NDËRMJET REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM, QË VEPRON SI ADMINISTRATORE E FONDEVE GRANT, TË SIGURUARA NGA AGJENCIA SUEDEZE PËR ZHVILLIMIN E BASHKËPUNIMIT NDËRKOMBËTAR (SIDA) NËN FONDIN SUEDEZ TË BESIMIT, PËR FONDIN E BESIMIT NR. TF072239, PËR PROJEKTIN E SHËRBIMEVE MJEDISORE NË SHQIPËRI, TË RATIFIKUAR ME LIGJIN NR.64/2015

	Në mbështetje të neneve 78, 83, pika 1, dhe 121, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË
 
VENDOSI:  
 
Neni 1

	Ratifikohet ndryshimi nr. 1 i marrëveshjes së grantit ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, që vepron si administratore e fondeve grant, të siguruara nga Agjencia Suedeze për Zhvillimin e Bashkëpunimit Ndërkombëtar (SIDA), nën Fondin Suedez të Besimit, për Fondin e Besimit nr. TF072239, për projektin e shërbimeve mjedisore në Shqipëri, të ratifikuar me ligjin nr. 64/2015, sipas tekstit që i bashkëlidhet këtij ligji.

Neni 2

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 13.4.2017

Shpallur me dekretin nr. 10222, datë 27.4.2017 të Presidentit të Republikës së Shqipërisë, Bujar Nishani

BANKA BOTËRORE	 

Banka Ndërkombëtare	 për Rindërtim dhe Zhvillim
Shoqata Ndërkombëtare për Zhvillim

1818H Street N.W	  
Washington, D.C. 20433 U.S.A 

(202) 473-1000
Adresa kabllore : INTBAFRAD 
Adresa kabllore: INDEVAS
		25 mars 2016

Shkëlqesisë së Tij, Arben Ahmetaj
Ministër i Financave 
Ministria e Financave
Bulevardi Dëshmorët e Kombit
Tiranë, Shqipëri

Lënda :Projekti i Shërbimeve Mjedisore në Shqipëri
TF (Fondi i Besimit) Suedez nr. TF018238
Amendamenti nr.1 i Marrëveshjes së Grantit

Shkëlqesi:
	I referohemi Marrëveshjes së Grantit ndërmjet Republikës së Shqipërisë (“Marrësi”) dhe Bankës Ndërkombëtare për Rindërtim dhe Zhvillim (“Banka Botërore”), e cila vepron si administratore e fondeve të grantit të ofruara nga Agjencia Suedeze  për Zhvillim dhe Bashkëpunim Ndërkombëtar (SIDA) për projektin e lartpër-mendur të datës 10 tetor 2014 (“Marrëveshja”).
	Në përputhje me diskutimin e kohëve të fundit ndërmjet Bankës Botërore dhe Marrësit në lidhje me uljen e shumës së Grantit me gjashtëqind e pesëdhjete mijë Dollarë Amerikanë ($ 650,000) për të reflektuar zhvlerësimin e SEK (monedha e kontributit të SIDA-s) ndaj Dollarit të Shteteve të Bashkuara (monedha që mban Granti), Banka Botërore ka rënë dakort që të amendojë Marrëveshjen (Amendamenti) me formulimin e mëposhtëm:
1. Nëpërmjet këtij dokumenti, paragrafi 1 i Marrëveshjes amendohet për të reduktuar shumën e Grantit me formulimin e mëposhtëm:
	“Në përgjigje të kërkesës për asistencë financiare të bërë në emër të Shqipërisë (“Marrësi”), kam kënaqësinë t’iu informoj se Banka Ndërkombëtare për Rindërtim dhe Zhvillim (“Banka Botërore”) që vepron si administratore e fondeve të grantit të ofruara nga Agjencia Suedeze për Zhvillim dhe Bashkëpunim Ndërkombëtar, SIDA (“Donatori”) sipas Fondit të Besimit Suedez për Projektin e Shërbimeve Mjedisore në Shqipëri me Fondin e Besimit nr. TF072239 (Kontributi i SIDA-s nr. 53030017) propozon që t’i japë Marrësit një grant në një shumë e cila nuk tejkalon shtatë milion e treqind e dhjetë mijë Dollarë të Shteteve të Bashkuara ($7.310,000) (“Granti”) mbi kushtet dhe termat e përcaktuara ose të përmendura në këtë letër marrëveshjeje (“Marrëveshje”), e cila përfshin Shtojcën bashkëlidhur për të asistuar në financimin e projektit të përshkruar në Shtojcë (“Projekti”).”
2. Nëpërmjet këtij dokumenti, tabela në paragrafin 3.0 të Aneksit të Marrëveshjes ndryshohet me formulimin e mëposhtëm: 
Shkëlqesia e tij, Arben Ahmetaj 25 mars 2016


	Kategoria
	Shuma e Grantit të Alokuar
(e shprehur në USD)
	Përqindja e Shpenzimeve që do të financohen
(duke përfshirë taksat)

	(1) Mallra, Punime, Shërbime Konsulence dhe Jo-konsulence. 
Trajnime, Kosto operative sipas Pjesës 1, Pjesës 2 (a) dhe (c), Pjesës 3 (a) dhe (c) dhe Pjesës 4 të Projektit.
	5,640,000
	100%

	(2) Nënprojekte sipas Pjesës 2(b) të Projektit
	1,670,000
	100%

	SHUMA TOTALE
	7,310,000
	



Të gjitha termat dhe kushtet e Marrëveshjes, me përjashtim të amendimeve në këtë dokument, mbeten në fuqi dhe efekt të plotë.
	Ju lutem konfirmoni marrëveshjen e Marrësit me letrën e mësipërme të Amendamentit, duke nënshkruar, vendosur datën dhe duke na kthyer kopjen bashkëlidhur të kësaj letre Amendamenti. Letra e Amendamentit do të hyjë në fuqi në datën kur Banka Botërore i dërgon Marrësit njoftim për marrjen e njoftimit të Marrësit, që ekzekutimi dhe dorëzimi i kësaj letre Amendamenti është autorizuar në mënyrën e duhur ose ratifikuar në përputhje me legjislacionin shqiptar.

Me respekt
BANKA NDËRKOMBËTARE PËR RINDËRTIM DHE ZHVILLIM
SHOQATA NDËRKOMBËTARE PËR ZHVILLIM
Nga _________________________
Tahsenn Sayed
Menaxher Vendi/Shteti
Zyra e Bankës Botërore, Shqipëri

Rënë dakord:
REPUBLIKA E SHQIPËRISË	

Nga: _______________________
            Përfaqësuesi i Autorizuar
Emri: ______________________
Titulli:______________________
Data: ______________________




